અભ્યાસ પૂર્ણ થયા પછી નોકરી ધંધાની શોધમાં ગામડાંના યુવાનો શહેર તરફ પ્રયાણ કરે એ સાવ સામાન્ય વાત છે. ભારતની આઝાદીના 6 દાયકા વીતી ગયા હોવા છતાં પણ દેશના ગામડાઓમાં યુવાનોને રોજગારીની ખૂબ ઓછી તકો મળે છે. આજ કારણે ગામડાંના યુવાનોએ પોતાનું ઘર છોડીને નોકરીની શોધમાં શહેર તરફ જવું પડે છે. ઉજ્જવળ ભવિષ્ય માટે મોટી સંખ્યામાં યુવાનો શહેર તરફ જાય છે જેના કારણે શહેરોની જનસંખ્યા પણ ઝડપથી વધી રહી છે અને ગામડાઓ પછાતના પછાત જ રહી જાય છે.